Miljøministeriet • Slotsholmsgade 12 • 1216 København K  
Tlf. 38 14 21 42 • Fax 33 14 50 42 • CVR 12854358 • EAN 5798000862005 • mim@mim.dk • www.mim.dk  
  
 UDKAST 
til 
Bekendtgørelse om vildtskader1 
I medfør af § 37, stk. 1 og 3, § 49, stk. 1 og 3, § 52 c, stk. 1, og 2, og § 54, stk. 3, i lov om jagt 
og vildtforvaltning, jf. lovbekendtgørelse nr. 265 af 21. marts 2019, fastsættes: 
Kapitel 1 
Formål m.v. 
§ 1. Ved regulering forstås i denne bekendtgørelse nedlæggelse eller ombringelse af vildt. 
Stk. 2. Regulering i henhold til denne bekendtgørelse skal foregå under overholdelse af reglerne 
om jagt i lov om jagt og vildtforvaltning og i de bekendtgørelser, der er udstedt i medfør af loven, 
medmindre andet fremgår af denne bekendtgørelse eller tilladelser udstedt efter loven eller efter 
regler udstedt i medfør af loven. 
§ 2. Vildt kan, hvis der ikke findes anden tilfredsstillende løsning, uanset bestemmelserne om 
jagttider, reguleres i de tilfælde, der er nævnt i kapitel 2 eller 3, for at 
1) imødegå fare for mennesker eller menneskers sundhed, 
2) imødegå risiko for smitte af mennesker eller dyr, 
3) imødegå risiko for luftfartssikkerheden, 
4) beskytte flora og fauna, 
5) hindre omfattende skader på afgrøder, husdyr, herunder vildtopdræt, skove, fiskeopdræt 
eller fiskeri- og andre vandområder, eller 
6) forhindre alvorlig skade på ejendom forvoldt af vildt. 
Stk. 2. Stk. 1, nr. 6, finder ikke anvendelse for regulering af fugle. 
Stk. 3. Bortset fra tilfælde, der er omfattet af jagt- og vildtforvaltningslovens § 38, er det ejeren 
eller brugeren af en ejendom, der inden for rammerne af nærværende bekendtgørelse beslutter, 
hvorvidt der på ejendommen skal foretages regulering af vildt, uanset om den pågældende har 
jagtretten på ejendommen. Ejeren eller brugeren kan ikke overdrage beslutningen om regulering 
til andre. 
Stk. 4. Ud over ejerens eller brugerens beslutning efter stk. 3, forudsætter regulering, at de 
nødvendige tilladelser efter denne bekendtgørelse er udstedt. 
Stk. 5. En jagtlejer må kun regulere vildt efter bemyndigelse fra ejeren eller brugeren af 
ejendommen. 
                                                             
1 Bekendtgørelsen indeholder bestemmelser, der gennemfører dele af Europa-Parlamentets og Rådets direktiv nr. 2009/147/EF 
af 30. november 2009 om beskyttelse af vilde fugle, EU-Tidende 2010, nr. L 20, side 7, som ændret senest ved Rådets direktiv 
2013/17/EU af 13. maj 2013 om tilpasning af visse direktiver vedrørende miljø på grund af Republikken Kroatiens tiltrædelse, 
EU-tidende 2013, nr. L 158, side 193, og dele af Rådets direktiv 92/43/EØF af 21. maj 1992 om bevaring af naturtyper samt vilde 
dyr og planter, (EF-habitatdirektivet), EF-Tidende 1992, nr. L 206, side 7, som senest ændret ved Rådets direktiv 2013/17/EU af 
13. maj 2013, EU-Tidende 2013, nr. L 158, side 193. Bekendtgørelsen har som udkast været notificeret i overensstemmelse med 
Europa-Parlamentets og Rådets direktiv 2015/1535/EU om en informationsprocedure med hensyn til tekniske forskrifter samt 
forskrifter for informationssamfundets tjenester (kodifikation).   
 
2 Stk. 6. Regulering, herunder ved brug af fælder, må kun foretages af personer, der er fyldt 18 år 
og som er i besiddelse af et gyldigt jagttegn. Dog kan regulering foretages af personer under 18 år, 
der har gyldigt jagttegn, hvis de er i følge med en person over 18 år, der har gyldigt jagttegn. 
Kapitel 2 
Regulering uden forudgående tilladelse 
Hjortevildt og hare 
§ 3. I erhvervsmæssigt drevne gartnerier, frugtplantager og planteskoler, der er forsvarligt 
indhegnede, således at kronvildt, dåvildt, sikavildt, råvildt og hare holdes ude, må kronvildt, 
dåvildt, sikavildt, råvildt og hare reguleres hele året. 
Husmår og ilder 
§ 4. I fjerkræindhegninger med hold af fugle herunder fasaner, agerhøns eller andefugle, som er 
forsvarligt indhegnede således at husmår og ilder holdes ude, samt i bebyggelse og i pelsdyrfarme, 
må husmår og ilder reguleres hele året, herunder ved brug af fælder. 
Stk. 2. I en afstand af indtil 10 m fra de indhegninger, der er nævnt i stk. 1, og i en afstand af 
indtil 10 m fra bebyggelse, må husmår reguleres ved brug af fælder. 
Stk. 3. I en afstand af indtil 25 m fra de indhegninger, der er nævnt i stk. 1, og i en afstand af 
indtil 25 m fra bebyggelse nævnt i stk. 1, må husmår reguleres hele året med skydevåben. 
Ræv 
§ 5. I indhegninger med frilandsgrise og i fjerkræindhegninger med hold af fugle, herunder 
indhegninger med fasaner, agerhøns eller andefugle, som er forsvarligt indhegnede, således at ræv 
holdes ude, samt i bebyggelse og i pelsdyrfarme, må ræv reguleres i perioden 1. juni - 29. februar, 
herunder med fælder. 
Stk. 2. I en afstand af indtil 10 m fra de indhegninger, der er nævnt i stk. 1, og i en afstand af 
indtil 10 m fra bebyggelse må ræv reguleres ved brug af fælde i perioden 1. juni - 29. februar.  
Stk. 3. I en afstand af indtil 25 m fra de indhegninger, der er nævnt i stk. 1, og i en afstand af 
indtil 25 m fra bebyggelse må ræv reguleres i perioden 1. juni - 29. februar med skydevåben. 
Stk. 4. I egne, hvor ræv volder skade på den øvrige fauna, må ræv reguleres i perioden 1. - 29. 
februar. 
Stk. 5. På ejendomme, for hvilke der er gennemført naturforbedringer i henhold til 
biotopplaner, jf. § 14, stk. 2, nr. 3, i bekendtgørelse om udsætning af vildt, jagtmåder og 
jagtredskaber, kan ræv reguleres i perioden 1. januar - 29. februar ved brug af fælder. 
Stk. 6. I egne hvor ræv forvolder skade på øvrig fauna må rævehvalpe uden for rævegrave 
reguleres i perioden 1. juli - 31. august. Dog kan der ikke ske regulering af rævehvalpe uden for 
rævegrave på ejendomme, for hvilke der er gennemført naturforbedringer i henhold til 
biotopplaner, jf. § 14, stk. 2, nr. 3, i bekendtgørelse om udsætning af vildt, jagtmåder og 
jagtredskaber. Rævehvalpene må ikke jages ud af rævegraven. 
Stk. 7. Regulering af ræv med riflet våben og haglvåben kan, uanset § 2, stk. 2 i bekendtgørelse 
om udsætning af vildt, jagtmåder og jagtredskaber, ske fra skydetårn eller skydestige, som 
opfylder betingelserne i § 1 i bekendtgørelse om udsætning af vildt, jagtmåder og jagtredskaber. 
Regulering af ræv i medfør af stk. 1, 3, 4 og 6, kan ske i perioden 1 time før solopgang til 1 time  
 
3 efter solnedgang, også fra de nævnte skydetårne og skydestiger. Regulering ved brug af fælder 
kan ske hele døgnet, jf. § 34. 
Vildkanin 
§ 6. I egne, hvor vildkanin volder skade, må vildkanin reguleres hele året. 
Vildsvin 
§ 7. Vildsvin må reguleres hele året. Diegivende søer bør ikke skydes før grisene er skudt. 
Stk. 2. Der må ved regulering af vildsvin anvendes kunstigt skjul, herunder skydetårne og 
skydestiger, jf. kapitel 1 i bekendtgørelse om udsætning af vildt, jagtmåder og jagtredskaber. 
Regulering af vildsvin kan ske hele døgnet. Reglerne i jagt- og vildtforvaltningslovens § 28 om 
udfodring og beskydning på jorden i umiddelbar nærhed af foderplads og forbuddet mod 
anvendelse af kunstigt lys, spejle og andre indretninger til belysning af målet, jf. § 11, nr. 4, i 
bekendtgørelse om udsætning af vildt, jagtmåder og jagtredskaber, finder ikke anvendelse ved 
regulering efter denne bestemmelse. 
Særlige arter 
§ 8. Følgende arter må reguleres hele året: 
1) Undslupne pelsdyr, der er vildt i henhold til lov om mark- og vejfred, herunder mink. 
2) Fugle og pattedyr på bilag 1 til den til enhver tid gældende kommissionsforordning (EU) 
2016/1141 af 13. juli 2016 om vedtagelse af en liste over invasive ikkehjemmehørende arter, 
som er problematiske på EU-plan, i henhold til Europa-Parlamentets og Rådets forordning 
(EU) nr. 1143/2014, herunder blandt andet nilgås, bisamrotte, amerikansk skarveand, muntjak, 
vaskebjørn, mårhund og sumpbæver. 
Stk. 2. Ved regulering efter stk. 1 gælder følgende: 
1) Regulering kan ske ved brug af fælder, uanset § 23 i jagt- og vildtforvaltningsloven. 
Regulering med fælder kan ske hele døgnet, jf. § 34. 
2) Regulering kan ske ved udfodring og beskydning på jorden i umiddelbar nærhed af 
foderplads, uanset § 28 i jagt- og vildtforvaltningsloven.   
3) Ved regulering kan der anvendes elektronisk kommunikationsenhed, f.eks. mms-sender, 
uanset § 11, stk. 1, nr. 3, i bekendtgørelse om udsætning af vildt, jagtmåder og 
jagtredskaber. 
4) Ved regulering kan der anvendes kunstigt lys, spejle og andre indretninger til belysning af 
målet, uanset § 11, stk. 1, nr. 4, i bekendtgørelse om udsætning af vildt, jagtmåder og 
jagtredskaber.  
5) Regulering kan ske fra kunstigt skjul, herunder hus (beboelse, udhuse og lignende), hytte 
og jordhul, uanset § 1, stk. 1, nr. 1, i bekendtgørelse om udsætning af vildt, jagtmåder og 
jagtredskaber 
6) Regulering af pattedyr kan ske fra skydestiger og skydetårne, uanset bestemmelserne i § 1, 
stk. 1, nr. 2 og § 2, stk. 1 og stk. 2, nr. 2, i bekendtgørelse om udsætning af vildt, jagtmåder 
og jagtredskaber.  
7) Regulering af pattedyr fra skydestiger og skydetårne kan ske med haglvåben, uanset § 2, 
stk. 2, i bekendtgørelse om udsætning af vildt, jagtmåder og jagtredskaber.  
8) Regulering fra skydestiger og skydetårne kan finde sted uden brug af apporterende hund, 
uanset § 24 i jagt- og vildtforvaltningsloven.  
 
4 9) Regulering af fugle kan ske med skydevåben i tidsrummet fra 1½ time før solopgang til 1½ 
time efter solnedgang, uanset § 4, stk. 1 i jagt- og vildtforvaltningsloven. 
10) Regulering af pattedyr med skydevåben kan ske i tidsrummet fra 1 time før solopgang til 1 
time efter solnedgang, uanset § 4, stk. 1 i jagt- og vildtforvaltningsloven, dog stk. 3. 
Stk. 3. Regulering af mårhund og vaskebjørn med skydevåben kan ske hele døgnet, uanset § 4, 
stk. 1 i jagt og vildtforvaltningsloven. 
Stk. 4. Ved regulering af mårhund og vaskebjørn kan elektronisk lysforstærket- og termisk 
håndholdt kikkert anvendes til lokalisering af vildtet. 
Stk. 5. Ved regulering af mårhund og vaskebjørn på anlagte foderpladser kan elektronisk 
lysforstærkende sigtemidler anvendes på riflede våben. Termiske sigtemidler må ikke anvendes. 
Stk. 6. I perioden 1. februar - 31. august må mårhund og vaskebjørn reguleres med bue, jf. § 5, 
stk. 1, nr. 1, 3, 4 og 5, og stk. 2, nr. 1, 2, 4 og 5, i bekendtgørelse om våben og ammunition der må 
anvendes til jagt m.v. 
Stk. 7. Mårhund og vaskebjørn kan reguleres i forbindelse med høst af afgrøder, uanset at 
høstmaskinerne er omfattet af reglerne i jagt- og vildtforvaltningslovens § 25, jf. § 2, stk. 2. 
§ 9. Regulering af arter angivet i bilag 2 kan foretages uden hensyn til bestemmelserne i denne 
bekendtgørelse og i lov om jagt og vildtforvaltning og øvrige regler udstedt i medfør af loven. 
Stk. 2. Udlægning af gift til regulering af de arter, der er nævnt i bilag 2, skal ske i 
overensstemmelse med det pågældende produkts godkendte anvendelse.. 
Kapitel 3 
Regulering efter forudgående tilladelse 
§ 10. Naturstyrelsen kan give tilladelse til regulering efter reglerne i dette kapitel, når de i § 2, 
stk. 1 og 2, anførte betingelser er opfyldt. 
Flyvepladser 
§ 11. Naturstyrelsen kan give tilladelse til, at pattedyr og fugle kan reguleres hele året og hele 
døgnet på offentligt godkendte flyvepladser, herunder ved brug af fælder og til, at æg, fugleunger 
og fuglereder kan fjernes inden for flyvepladsens område. 
Stk. 2. Ved fældefangst af arter, der ikke er fastsat jagttid for, kan Naturstyrelsen stille vilkår 
om, at fangede individer så vidt muligt skal flyttes og slippes fri.  
Råge 
§ 12. Naturstyrelsen kan give tilladelse til, at råge, der optræder i flokke på minimum 30 
individer på ikke høstede og nysåede marker, må reguleres i perioden 1. juli - 30. september. 
Stk. 2. Naturstyrelsen kan give tilladelse til, at råge i rågekolonier må reguleres inden 
redebygning og æglægning i perioden 1. januar - 15. marts. 
Stk. 3. Naturstyrelsen kan give tilladelse til, at rågeunger i rågekolonier må reguleres uden for 
reden i perioden 1. maj - 15. juni. 
Stk. 4. Naturstyrelsen kan give tilladelse til regulering af rågeunger på ikke høstede marker i 
perioden 1. maj - 30. juni. 
Stk. 5. Naturstyrelsen kan give tilladelse til at regulere råge, der optræder i flok i 
erhvervsmæssigt drevne gartnerier, frugtplantager og planteskoler og på marker med 
erhvervsmæssig produktion af grøntsager hele året.  
 
5 Stk. 6. Naturstyrelsen kan give tilladelse til, at der ved reguleringen efter stk. 3, kan anvendes 
salonrifler, der kan indeholde mere end 3 patroner, herunder halvautomatiske salonrifler. 
Canadagås 
§ 13. Naturstyrelsen kan give tilladelse til regulering af canadagås fra solopgang til solnedgang, 
uanset § 3, stk. 2 i jagt- og vildtforvaltningsloven, på dyrkede marker i perioden 1. februar - 29. 
februar. 
Skarv 
§ 14. Naturstyrelsen kan give tilladelse til regulering af skarv til opfyldelse af de i nr. 1-7 
angivne formål i følgende perioder og områder: 
1) I perioden 1. august - 31. marts til ejeren af aktivt fiskende bundgarn eller ruser inden for en 
afstand af 1 km fra redskabet. Tilladelse kan gives ved ferske vande og på fiskeriterritoriet. På 
fiskeriterritoriet kan der alene gives tilladelse til regulering i områder, hvor den frie jagtret 
efter jagt- og vildtforvaltningslovens § 15 kan udøves. Regulering må foretages fra land op til 
50 m fra højeste daglige vandstandslinje inden for 1 km fra aktivt fiskende bundgarn eller ruser 
på fisketerritoriet. Ved ferske vande må regulering ske fra vand og fra land. Når reguleringen 
foretages fra land, skal det ske inden for en afstand op til 50 m fra vandspejlet. Tilladelse kan 
gives for at undgå skader på fiskeri. 
2) I perioden 1. august - 31. marts i kystområder, der er udpeget som vigtige for fiskeri og 
fiskebestande, jf. bilag 1. Tilladelse kan gives for at beskytte fisk i vigtige opvækstområder. 
3) I perioden 1. august - 31. marts ved vandløb og søer op til 50 m fra vandspejlet.  Tilladelse 
kan gives for at beskytte bestande af stalling, ål, snæbel, laks og ørred.  
4) I perioden 1. april - 31. maj. Tilladelse kan gives for at beskytte udtræk af smolt af snæbel, 
laks og ørred. 
5) I perioden 1. august - 31. maj i fredningsbælter for vandrefisk. Tilladelse kan gives for at 
beskytte vandrefisk. 
6) I perioden 1. august - 31. marts på dag- og natrastepladser for skarv. Tilladelse kan gives for 
at beskytte bestande af stalling, ål, snæbel, laks og ørred. 
7) I perioden 1. august - 31. marts på dag- og natrastepladser for skarv, i kystområder, der er 
udpeget som vigtige for fiskeri og fiskebestande, jf. bilag 1. Tilladelse kan gives for at beskytte 
fisk i vigtige opvækstområder. 
Stk. 2. Tilladelser efter stk. 1, nr. 2-7 kan gives til ejeren eller brugeren af arealet, samt til 
foreninger, der organiserer lyst-, fritids- eller erhvervsfiskere, jf. dog § 2, stk. 3. 
Stk. 3. Naturstyrelsen kan, med henblik på at undgå etablering af nye kolonier eller reducere 
eller fjerne eksisterende kolonier, give tilladelse til regulering af skarv i kolonier samt til oliering 
af æg eller ødelæggelse af æg og reder. 
Stk. 4. Tilladelse efter stk. 1, nr. 1, 2, 3, 5, 6 og 7, kan gives til regulering af skarv i tidsrummet 
fra 1 ½ time før solopgang til 1 ½ time efter solnedgang, uanset lovens § 4, stk. 1. Tilladelse kan 
kun gives i perioden 1. september - 31. januar. 
Stk. 5. Naturstyrelsen kan give tilladelse til, at regulering efter stk. 1, nr. 1, må finde sted fra 
motordrevet fartøj uanset reglerne i § 8 og § 9, i bekendtgørelse om udsætning af vildt, jagtmåder 
og jagtredskaber. Under reguleringen må motordrevet fartøj højst fremføres med 5 km/t (ca. 2,7 
knob). 
Stk. 6. Naturstyrelsen kan give tilladelse til at regulering efter stk. 1, nr. 2, må finde sted fra 
motordrevet fartøj uanset reglerne i § 8 og § 9, i bekendtgørelse om udsætning af vildt, jagtmåder 
og jagtredskaber. Under reguleringen må motordrevet fartøj højst fremføres med 5 km/t (ca. 2,7  
 
6 knob). Naturstyrelsen kan give tilladelse til, at motordrevet fartøj under regulering på 
fiskeriterritoriet må fremføres med indtil 18 km/t (ca. 9,7 knob). Tilladelsen kan dog ikke gives i 
motorbådsjagtfrie områder, jf. bilag 1 til bekendtgørelse om udsætning af vildt, jagtmåder og 
jagtredskaber. 
Stk. 7. Naturstyrelsen kan give tilladelse til, at regulering efter stk. 1, nr. 2, 3, 4, 6 og 7, kan ske 
ved anvendelse af kunstigt skjul og kunstige lokkefugle. 
Sølvmåge 
§ 15. Naturstyrelsen kan give tilladelse til regulering af sølvmåge med skydevåben og fælder i 
perioden 1. februar - 15. april, med henblik på at beskytte anden fauna eller for at imødegå fare 
for mennesker eller menneskers sundhed.  
     Stk. 2. Naturstyrelsen kan give tilladelse til at oliere æg eller ødelægge æg og reder i perioden 
1. april - 31. juli, jf. jagt- og vildtforvaltningslovens § 46, stk. 2, nr. 1 og 4.  
    Stk. 3. Naturstyrelsen kan give tilladelse til regulering af unger af sølvmåge med skydevåben i 
perioden 16. april - 31. august.  
Stk. 4. Naturstyrelsen kan i særlige tilfælde give tilladelse til ved regulering af sølvmåge at 
anvende riflede våben, hvor drivmidlet er luft, jf. § 1, stk. 5, i bekendtgørelse om våben og 
ammunition der må anvendes til jagt m.v., samt fravige krav til anslagsenergi i § 3, stk. 1, nr. 4, i 
bekendtgørelse om våben og ammunition der må anvendes til jagt m.v. 
Husskade 
§ 16. I egne, hvor husskade forvolder skader på markafgrøder eller den øvrige fauna, kan 
Naturstyrelsen give tilladelse til regulering af husskade med skydevåben og fælder i perioden 1. 
februar - 15. april. Regulering kan finde sted fra 1 time før solopgang til solnedgang. Dog kan 
regulering ved brug af fælder ske hele døgnet, jf. § 34. 
Stk. 2. Naturstyrelsen kan give tilladelse til, at regulering af husskade kan ske ved brug af 
kunstigt skjul og kunstige lokkefugle. 
Gråkrage og sortkrage 
§ 17. I egne, hvor gråkrage eller sortkrage forvolder skader på markafgrøder eller den øvrige 
fauna, kan Naturstyrelsen give tilladelse til regulering af gråkrage og sortkrage med skydevåben 
og fælder i perioden 1. februar - 15. april. Regulering kan finde sted fra 1 time før solopgang til 
solnedgang. Dog kan regulering ved brug af fælder ske hele døgnet, jf. § 34. 
Stk. 2. Naturstyrelsen kan give tilladelse til, at regulering af gråkrage og sortkrage kan ske ved 
brug af kunstigt skjul og kunstige lokkefugle. 
Stk. 3. Naturstyrelsen kan give tilladelse til at regulere gråkrage og sortkrage, der optræder i 
flok i erhvervsmæssigt drevne gartnerier, frugtplantager og planteskoler og på marker med 
erhvervsmæssig produktion af grøntsager hele året. 
 
Ringdue 
§ 18. Naturstyrelsen kan give tilladelse til regulering af ringdue, der optræder i flok, 
1) på rapsmarker i perioden 1. februar - 30. april, 
2) på ærtemarker, kålmarker og på nysåede marker i perioden 1. marts - 30. april, 
3) på nysåede marker i perioden 1. august - 31. august, og  
 
7 4) på ikke høstede marker i perioden 1. juli - 31. august. 
Stk. 2. I egne hvor ringdue forvolder omfattende skade på markafgrøder, kan Naturstyrelsen 
give tilladelse til regulering af ringdue i perioden 1. september - 10. november. 
Stk. 3. Naturstyrelsen kan give tilladelse til at regulere ringdue, der optræder i flok i 
erhvervsmæssigt drevne gartnerier, frugtplantager og planteskoler og på marker med 
erhvervsmæssig produktion af grøntsager hele året. 
Stk. 4. Naturstyrelsen kan give tilladelse til, at regulering efter stk. 2 kan ske ved anvendelse af 
kunstigt skjul og kunstige lokkefugle. 
Grågås, blisgås, og kortnæbbet gås 
§ 19. Naturstyrelsen kan give tilladelse til regulering fra solopgang til solnedgang, uanset § 3, 
stk. 2 i jagt- og vildtforvaltningsloven, af grågås der optræder i flok på ikke høstede marker i 
perioden 1. juli - 31. juli.  
Stk. 2. Naturstyrelsen kan give tilladelse til regulering fra solopgang til solnedgang, uanset § 3, 
stk. 2 i jagt- og vildtforvaltningsloven, af grågås, blisgås, og kortnæbbet gås, der optræder i flok 
på dyrkede marker i perioden 1. februar - 29. februar. 
Bramgås 
§ 20. Naturstyrelsen kan give tilladelse til regulering af bramgås der optræder i flok på dyrkede 
marker i følgende perioder: 
1) Fra den 1. februar til den 29. februar. 
2) Fra den 1. marts til den 31. maj. 
3) Fra den 1. september til den 31. januar. 
Stk. 2. Tilladelser givet efter stk. 1, nr. 2, kan af hensyn til ynglende fugle og pattedyr kun gives 
for 1 måned. 
Stk. 3. Naturstyrelsen kan give tilladelse til, at regulering i perioder omfattet af stk. 1, nr. 3, kan 
ske ved anvendelse af kunstigt skjul og kunstige lokkefugle. 
Stk. 4. Regulering efter stk. 1, nr. 1 og 2, må kun finde sted fra solopgang til solnedgang. 
Kronvildt 
§ 21. Naturstyrelsen kan give tilladelse til regulering af kronkalv i i perioden 1. juni - 30. 
september i tiden fra 1 time før solopgang til 1 time efter solnedgang på marker, hvor kronvildt 
udøver omfattende skade på afgrøder. 
 
Dåvildt 
§ 22. Naturstyrelsen kan give tilladelse til regulering af dåkalv i perioden 1. juni - 30. 
september i tiden fra 1 time før solopgang til 1 time efter solnedgang på marker, hvor dåvildt 
udøver omfattende skade på afgrøder. 
Vildkanin 
§ 23. Naturstyrelsen kan give tilladelse til regulering af vildkanin i skove og i have- eller 
markafgrøder hele året i tiden fra 1 time før solopgang til 1 time efter solnedgang.  
 
8 Spættet sæl 
§ 24. Naturstyrelsen kan give tilladelse til regulering af spættet sæl ved faststående, fungerende 
fiskeredskaber, samt ved havbrug, på fiskeriterritoriet i perioden 1. august - 30. april.  
Stk. 2. Naturstyrelsen kan give tilladelse til regulering af spættet sæl i vandløb i perioden 1. 
august – 30. april for at beskytte pressede fiskebestande og for at undgå skader på fiskeri. 
Stk. 3. Naturstyrelsen kan give tilladelse til regulering af spættet sæl i perioden 1. august – 30. 
april i fredningsbælter for vandrefisk. Tilladelsen kan gives for at beskytte vandrefisk. 
Stk. 4. Tilladelser efter stk. 1, kan gives til berørte bi- og erhvervsfiskere, jf. dog § 2, stk. 3. 
Stk. 5. Tilladelser efter stk. 2 og 3, kan gives til ejeren eller brugeren af arealet, samt til 
foreninger, der organiserer lyst-, fritids- eller erhvervsfiskere, jf. dog § 2, stk. 3. 
 
Gråsæl 
§ 25. Naturstyrelsen kan give tilladelse til regulering af gråsæl inden for 100 m fra faststående, 
fungerende fiskeredskaber, samt ved havbrug, på fiskeriterritoriet i perioden 1. maj - 30. 
november. 
Stk. 2. Naturstyrelsen kan give tilladelse til regulering af gråsæl i vandløb i perioden 1. maj – 
30. november for at beskytte pressede fiskebestande og for at undgå skader på fiskeri. 
Stk. 3. Tilladelse efter stk. 1, kan gives til berørte bi- og erhvervsfiskere, jf. dog § 2, stk. 3.  
Stk. 4. Tilladelser efter stk. 2, kan gives til ejeren eller brugeren af arealet, samt til foreninger, 
der organiserer lyst-, fritids- eller erhvervsfiskere, jf. dog § 2, stk. 3. 
 
Ræv 
§ 26. Naturstyrelsen kan give tilladelse til regulering af ræv i indhegninger med 
erhvervsmæssigt drevet fårehold i fårenes læmningsperiode. 
Stk. 2. I indhegninger med hold af frilandsgrise og fjerkræindhegninger, herunder indhegninger 
med fasaner, agerhøns og andefugle, samt i bebyggelse og i pelsdyrfarme, kan Naturstyrelsen give 
tilladelse til regulering af ræv i perioden 1. marts - 31. maj, herunder ved brug af fælder. 
Stk. 3. I en afstand af indtil 10 m fra de indhegninger, der er nævnt i stk. 1 og i en afstand af 
indtil 10 m fra bebyggelse kan Naturstyrelsen give tilladelse til regulering af ræv ved brug af 
fælder i perioden 1. marts - 31. maj. 
Stk. 4. I en afstand af indtil 25 m fra de indhegninger, der er nævnt i stk. 1 og i en afstand af 
indtil 25 m fra bebyggelse kan Naturstyrelsen give tilladelse til regulering af ræv i perioden 1. 
marts - 31. maj med skydevåben. 
Stk. 5. Naturstyrelsen kan give tilladelse til at regulering af ræv kan ske med riflet våben eller 
haglvåben fra skydetårn eller skydestige, som opfylder betingelserne i § 1 i bekendtgørelse om 
udsætning af vildt, jagtmåder og jagtredskaber. Naturstyrelsen kan give tilladelse til, at regulering 
af ræv i medfør af stk. 1-3, kan ske i perioden 1 time før solopgang til 1 time efter solnedgang. 
Undslupne pelsdyr, der er vildt i henhold til mark- og vejfredsloven, mårhund, mink, vaskebjørn, 
sumpbæver og bisamrotte 
§ 27. Naturstyrelsen kan give tilladelse til regulering af undslupne pelsdyr, der er vildt i 
henhold til mark- og vejfredsloven, mink, sumpbæver og bisamrotte i tidsrummet fra 1 time efter 
solnedgang til 1 time før solopgang, herunder til regulering fra kunstigt skjul, herunder fra 
skydestiger og skydetårne, uanset bestemmelserne i § 1, stk. 1, nr. 2 og § 2, stk. 1 og stk. 2, nr. 2, i 
bekendtgørelse om udsætning af vildt, jagtmåder og jagtredskaber, og til brug af kunstigt lys,  
 
9 spejle og andre indretninger til belysning af målet, jf. uanset kap. 1 og § 11, nr. 4, i bekendtgørelse 
om udsætning af vildt, jagtmåder og jagtredskaber. 
Stk. 2. Naturstyrelsen kan give tilladelse til udfodring og beskydning på jorden i umiddelbar 
nærhed af foderplads i tilknytning til regulering i henhold til stk. 1. 
Stk. 3. Naturstyrelsen kan give tilladelse til anvendelse af motordrevet køretøj ved regulering af 
de i stk. 1, nævnte arter samt ved regulering af mårhund og vaskebjørn efter § 8. 
Kapitel 4 
Andre særlige grunde 
§ 28. Under iagttagelse af habitatdirektivets art. 16 og fuglebeskyttelsesdirektivets art. 9 kan 
Naturstyrelsen, udover det i kapitel 2 og 3 anførte og når særlige grunde taler herfor, give 
tilladelse til regulering ud over det oven for anførte, herunder til brug af andre metoder end de i 
kapitel 1, 6 og 7 anførte. 
Stk. 2. Ved tilladelse efter stk. 1 til regulering skal betingelserne i § 2, stk. 1 og 2, være opfyldt. 
 
Kapitel 5 
 
Ansøgning om forudgående tilladelse m.v. 
§ 29. Ansøgning om forudgående tilladelse efter reglerne i kapitel 3 og 4 til regulering skal 
indgives digitalt til Naturstyrelsen på Virk.dk. Afgørelse i anledning af ansøgningen meddeles på 
mail. Ansøgeren skal oplyse: 
1) Navn (ansøgers). 
2) Adresse (ansøgers). 
3) Mailadresse (ansøgers). 
4) Telefonnummer (ansøgers). 
5) Art der ønskes reguleret. 
6) Præcis angivelse af lokaliteten, hvor reguleringen skal ske. 
7) I hvilken periode reguleringen skal ske. 
8) Med hvilke metoder regulering skal ske. 
9) Årsag til den ønskede regulering. 
10) Om der har været anvendt afværgeforanstaltninger og i så fald hvilke.  
Stk. 2. Kommuner kan søge digitalt på vegne af borgerne, jf. dog § 2, stk. 3. 
Stk. 3. En kopi af tilladelsen skal medbringes i forbindelse med udøvelsen af den tilladte 
regulering og på forlangende vises til politiet. 
§ 30. Det er et vilkår for forudgående tilladelse, at der til Naturstyrelsen sker indberetning af 
omfanget af reguleringen senest 4 uger efter den tilladte reguleringsperiodes udløb. 
Stk. 2. Naturstyrelsen kan stille andre vilkår til tilladelsen, herunder at vildtafværgemidler 
anbefalet af Naturstyrelsen har været anvendt og stadig anvendes i forbindelse med reguleringen. 
Kapitel 6 
Reguleringens udøvelse 
§ 31. Regulering af vildt skal ske med glatløbet haglgevær eller riflet våben, jf. jagt- og 
vildtforvaltningslovens § 23, stk. 1. Regulering kan dog ske ved fangst af vildt i fælder eller ved  
 
10 anvendelse af bue, hvor dette følger af denne bekendtgørelse eller en særskilt tilladelse fra 
Naturstyrelsen. 
    Stk. 2. Naturstyrelsen kan i særlige tilfælde give tilladelse til anvendelse af bue ud over det, der 
fremgår af § 8, stk. 6. Tilladelse til anvendelse af bue kan ikke gives til regulering af fugle og 
mårdyr. 
Stk. 3. Naturstyrelsen kan give tilladelse til, at regulering kan ske uden at medbringe egnet 
apporterende hund, uanset § 24 i jagt- og vildtforvaltningsloven. 
Stk. 4. Ved regulering af klovbærende vildt finder reglerne i bekendtgørelse om eftersøgning og 
aflivning af nødstedt vildt anvendelse. 
Stk. 5. Ved regulering, der har til formål at sikre dæmninger, diger eller byggeri mod 
underminering, kan Naturstyrelsen give tilladelse til regulering med gas. § 32. Ved regulering må 
kunstigt skjul, kunstige lokkefugle eller kunstigt lys ikke anvendes uden tilladelse fra 
Naturstyrelsen, medmindre andet fremgår af denne bekendtgørelse. Reguleringen må ikke ske på 
foderpladser, jf. jagt- og vildtforvaltningslovens § 28 eller fra motordrevet køretøj, jf. jagt- og 
vildtforvaltningslovens § 25 uden tilladelse fra Naturstyrelsen, medmindre andet fremgår af denne 
bekendtgørelse.  
§ 33. Regulering efter denne bekendtgørelse kan ske uanset følgende regler i lov om jagt og 
vildtforvaltning: 
1) § 18, stk. 1, om forbud mod jagt på arealer, der er mindre end 1 ha. 
2) § 19, stk. 1, om forbud mod under jagt at afgive skud inden for en afstand af 50 m fra 
beboelsesbygninger. 
3) § 19, stk. 2, om forbud mod jagt på fiskeriterritoriet inden for en afstand af 100 m fra 
arealer, der har status som sommerhusområde, og 500 m fra arealer, der har status som byzone. 
4) § 22, stk. 1, nr. 3, om forbud mod haglnedfald på anden persons bolig, have eller gårdsplads. 
Kapitel 7 
Brug af fælder 
§ 34. Fælder til brug ved regulering af pattedyr og fugle skal indrettes således at fangne dyr 
ikke skades eller dræbes. Fælden skal konstrueres således at fangne dyr ikke kan komme i fysisk 
kontakt med hinanden. Fangne dyr skal kunne besigtiges i fælden, når denne er lukket. 
Stk. 2. Fælden må anvendes hele døgnet og skal efterses hver dag morgen og aften, jf. dog § 36, 
stk. 2. Når fælden efterses, skal fangne dyr straks udtages. Dyr, som ikke må reguleres ved fangst 
i fælde, eller som ikke må reguleres ved fangst i den pågældende fælde, eller på det pågældende 
sted eller tidspunkt, skal straks frigives jf. dog § 35, 5. pkt. Dyr, som ikke straks slippes fri, skal 
ombringes i fælden eller umiddelbart efter udtagelsen af fælden, uanset § 23 i jagt- og 
vildtforvaltningsloven. 
Stk. 3. Fælden må ikke nedgraves. Fælden skal være tydeligt forsynet med den ansvarliges 
kontaktoplysninger, samt oplysninger om formålet med opstilling af fælden. Fælden skal være 
deaktiveret for fangst på steder og i perioder, hvor fældefangst af de dyr, som fælden er beregnet 
til, ikke må fanges. 
Stk. 4. Fælden skal være flytbar og være en fast konstruktion. 
§ 35. For fælder til brug ved regulering af pattedyr må fældens fangstrum ikke være større end 
60 (H) x 60 (B) x 250 (L) cm. Indgangsåbninger skal være placeret i enden af fælden. For fælder 
til fangst af ræv og mårhund må indgangsåbningen maksimalt være 60 (H) x 60 (B) cm. For 
fælder til fangst af andre pattedyr må indgangsåbningen maksimalt være 60 (H) x 60 (B) cm. Ved 
bifangst af de i § 8, stk. 1 nævnte pattedyr, i en fælde med en indgangsåbning på mellem 30 (H) x  
 
11 30 (B) cm og 60 (H) x 60 (B) cm, gælder kravet i § 34, stk. 2, 3. pkt., om frigivelse, ikke. Fælder 
til brug ved regulering af pattedyr skal være overdækkede, således at lokkemad ikke kan ses 
gennem fældens overside og sider, men kun gennem fældens ender. 
§ 36. For fælder til brug ved regulering af fugle, må fældens fangstrum ikke være større end 60 
(H) x 60 (B) x 250 (L) cm. Indgangsåbninger skal være placeret oven på fælden eller skråtstillet 
med en hældning på 40-50 grader. Indgangsåbninger placeret oven på fælden må maksimalt være 
40 (H) x 40 (B) cm, og skråtstillet maksimalt 60 (H) x 40 (B) cm. Der må ikke anvendes kød eller 
ådsler til fangst af fugle. 
Stk. 2. Eftersyn morgen og aften, jf. § 34, stk. 2, 1. pkt., kan erstattes af en elektronisk 
kommunikationsenhed (f.eks. sms-sender), der giver besked, så snart fælden er udløst. Fra 
beskeden er sendt, må der maksimalt gå 12 timer, inden fælden tilses fysisk. 
Kommunikationsenheden skal foretage et elektronisk fældeopsyn morgen og aften, således at det 
sikres, at kommunikationsenheden virker efter hensigten, og fælden ikke er udløst (statusbesked). 
Såfremt en statusbesked udebliver eller melder om fejl, må der maksimalt gå 12 timer, inden 
fælden tilses fysisk. Ved opsætning af en fælde med elektronisk kommunikationsenhed skal 
fælden tilses fysisk minimum en gang dagligt de første tre dage med henblik på at sikre, at 
kommunikationsenheden er aktiv og fungerer korrekt. 
§ 37. Naturstyrelsen kan i særlige tilfælde og efter betingelserne i § 28, gøre undtagelse fra 
reglerne i §§ 34-36. 
Kapitel 8 
Andre bestemmelser 
§ 38. Ved regulering bør det tilstræbes at regulere unger før moderdyr. Ombringes et moderdyr, 
skal ynglen så vidt muligt også ombringes. Befinder ynglen sig på et areal, hvor den pågældende 
ikke er jagtberettiget, skal den jagtberettigede eller ejeren snarest muligt underrettes om ynglens 
tilstedeværelse. 
§ 39. Naturstyrelsens og Miljøstyrelsens afgørelser efter denne bekendtgørelse kan ikke 
indbringes for anden administrativ myndighed. 
§ 40. Naturstyrelsen påser overholdelsen af denne bekendtgørelse. 
Stk. 2. Naturstyrelsen påser, at forbud og påbud efter bekendtgørelsen efterkommes, og at 
vilkår, der er fastsat i tilladelser, overholdes. 
Stk. 3. Miljøstyrelsen skal foranledige et ulovligt forhold lovliggjort, medmindre forholdet har 
underordnet betydning. 
Kapitel 9 
Straf, ikrafttræden m.v. 
§ 41. Medmindre højere straf er forskyldt efter anden lovgivning, straffes med bøde den, der 
1) overtræder § 2, stk. 5 og 6, § 29, stk. 3, § 31, stk. 1, 2. pkt., § 32, stk. 1, §§ 34-36, eller § 38, 
2) foretager regulering i strid med kapitel 2, 
3) overtræder tilladelser til regulering meddelt efter kapitel 3 eller 4, 
4) i strid med § 30 stk. 1, undlader at fremsende underretning om, i hvilket omfang regulering 
har fundet sted, eller 
5) overtræder vilkår i en tilladelse udstedt i medfør af denne bekendtgørelse.  
 
12 Stk. 2. Straffen kan stige til fængsel i indtil 2 år, hvis overtrædelsen er begået forsætligt eller 
ved grov uagtsomhed, og hvis der ved overtrædelsen er 
1) voldt betydelig skade på de interesser, som jagt- og vildtforvaltningsloven tilsigter at 
beskytte, jf. jagt- og vildtforvaltningslovens § 1, stk. 1, eller fremkaldt fare derfor, eller 
2) opnået eller tilsigtet en økonomisk fordel for den pågældende selv eller andre. 
Stk. 3. Der kan pålægges selskaber m.v. (juridiske personer) strafansvar efter reglerne i 
straffelovens 5. kapitel. 
§ 42. Bekendtgørelsen træder i kraft den 1. januar 2023. 
Stk. 2. Bekendtgørelse nr. 1006 af 14. juni 2020 om vildtskader ophæves. 
Miljøministeriet, den  
Lea Wermelin 
/ Charlotte Brøndum 
 
Bilag 1 
Områder, som er udpegede som vigtige for fiskeri og fiskebestande, jf. § 14, 
stk. 1, nr. 2. 
1. Vadehavet: Udpeget af hensyn til snæbel samt stam- og stavsild som findes i hele 
Vadehavsområdet. Herudover udpeget af hensyn til de oprindelige laksebestande som findes i 
vandløb med udløb i Vadehavet. 
2. De Vestjyske fjorde: Udpeget af hensyn til, at de oprindelige laksebestande i vandløb med 
udløb i Ringkøbing Fjord og Nissum Fjord er særligt udsatte for skarvprædation. 
3. Læsø: Udpeget af hensyn til beskyttelse af vigtigt opvækstområde for fladfisk. 
4. Limfjorden: Udpeget af hensyn til fiskebestandene i Limfjorden, som de senere år har været 
alvorligt formindskede. Skarver vurderes at være en medvirkende faktor til, at fiskebestandene 
har svært ved at genetablerer sig. 
5. Ålborg bugt: Udpeget af hensyn til, at Ålborg bugt er et vigtigt opvækstområde for 
rødspætte, skrubbe og tunge. 
6. Sydfyn/Als: Udpeget af hensyn til hyppige iltsvind i området, der kan medvirke til at presse 
fiskeyngel ind mod land, hvilket kan gøre fiskebestandene sårbare for prædation af skarv. 
7. Nordsjælland/Isefjord/Holbæk Fjord/Roskilde fjord: Udpeget på baggrund af den store 
artsdiversitet og sjældne arter som stam- og stavsild i fjordene. Det lavvandede område nord 
for Sjælland er desuden et vigtigt opvækstområde for rødspætte, tunge og pighvar. 
8. Mariager Fjord: Udpeget af hensyn til, at fiskebestandene i Mariager Fjord de senere år har 
været alvorligt formindskede. Skarver vurderes, at være en medvirkende faktor til, at 
fiskebestandene har svært ved at genetablerer sig. 
9. Nordlige del af Guldborgsund: Udpeget af hensyn til, at Guldborgsund er et vigtigt 
opvækstområde for gule ål. 
10. Randers Fjord: Udpeget af hensyn til beskyttelsen af vandrefisk fra Gudenåen samt 
havørred og laks. 
 
 
  
 
13 Bilag 2 
Arter, der kan reguleres uden hensyn til bestemmelser i denne 
bekendtgørelse og i lov om jagt og vildtforvaltning og øvrige regler udstedt i 
medfør af loven, jf. § 9 
For arterne er angivet både det danske og det latinske navn.  
 
Insektædere 
Muldvarp   Talpa europaea  
 
Gnavere 
Halsbåndmus   Apodemus flavicollis 
Brandmus   Apodemus agrarius  
Mosegris   Arvicola amphibius  
Alm. markmus  Microtus agrestis  
Sydmarkmus   Microtus arvalis  
Husmus   Mus musculus  
Rødmus   Myodes glareolus  
Brun rotte   Rattus norvegicus  
Husrotte   Rattus rattus